钦定古今图书集成/明伦汇编/氏族典/第339卷 > 刘黻
## 钦定古今图书集成/明伦汇编/氏族典/第339卷 > 刘黻

按《宋史刘黻传》：“黻字声伯，乐清人。淳祐十年，试入太
学。时丁大全劾奏丞相董槐，迫逐去国，黻率同舍生
伏阙上书，忤执政，送南安军安置。及大全贬，黻还太
学，以材署昭庆军节度掌书记。由学官试馆职。咸淳
三年，拜监察御史。四年，改正字。丁父忧，服除，授集英
殿修撰，知庆元府事。召还，拜刑部侍郎。九年，试吏部”
尚书。十年，丁母忧。明年，江上溃师陈宜中谋拥二王
由温州入海，以兵逆黻共政。于是黻托宗祀于母弟
成伯，遂起及罗浮。以疾卒。